અમદાવાદ: પાટીદારોનાં જેલભરો આંદોલન દરમિયાન મહેસાણામાં થયેલી હિંસા મામલે એસપીજી પ્રમુખ લાલજી પટેલ સહિત ૩૭ લોકો સામે હત્યાના પ્રયાસ અને લૂંટનો ગુનો નોંધાયો છે. જેમાં પોલીસે અત્યાર સુધી ર૧ જેટલા લોકોની ધરપકડ કરી છે. ગઇકાલે મહેસાણા એલસીબીની ટીમે અા ગુનામાં ઉત્તર ગુજરાતના ‘પાસ’ના કન્વીનર નરેન્દ્ર પટેલની અને પાસના સભ્ય સુરેશ પટેલની ધરપકડ કરી છે. પોલીસે આજે તેઓને કોર્ટમાં રજૂ કરી રિમાન્ડ મેળવે તેવી શકયતા જણાઇ રહી છે. હાલમાં લાલજી પટેલ હોસ્પિટલમાં દાખલ હોઈ તેમના તબીબી રિપોર્ટની પોલીસ રાહ જોઈ રહી છે અને ત્યારબાદ તેઅોની ધરપકડની કાર્યવાહી કરવામાં અાવશે તેમ પોલીસ સૂત્રોઅે જણાવાયું હતું.